**Nagy hőségfutás a Csupasporttal játék  
JÁTÉKSZABÁLYZATA  
csupasport.hu**

**1. A Játék szervezője és lebonyolítója**

A nyereményjáték (a továbbiakban: „Játék”) szervezője és lebonyolítója a Mediaworks Hungary Zrt. (székhely: 1082 Budapest, Üllői út 48.; a továbbiakban: Társaság/Mediaworks), mint a Csupasport Online internetes sajtótermék kiadója, amely a csupasport.hu internetes címen érhető el (a továbbiakban: „Szervező”).

**2. A Játékban részt vevő személyek**

A játékban részt vehet minden, Magyarországon állandó lakóhellyel rendelkező 18. életévét betöltött cselekvőképes természetes személy (a továbbiakban: Játékos).

A játékban nem vehetnek részt a Mediaworks Hungary Zrt., valamint érdekeltségi körébe tartozó más gazdasági társaságok, illetve a játék szervezésében vagy lebonyolításában közreműködő ügynökségek, ezek tulajdonosai, vezető tisztségviselői, alkalmazottai és mindezen személyeknek a Ptk. 8:1. § (1) bekezdés 1. pontja szerint meghatározott közeli hozzátartozói.

**3. A NYEREMÉNY**

A játékban részt vevő személyek (továbbiakban Játékos), - akik a jelen játékszabályzatban foglalt kiírásnak megfelelően teljesítik a feltételeket - között a Játék időtartama alatt az alábbi nyeremények kerülnek kisorsolásra:

1 db Hőforrás Hotel voucher 3 nap/ 2 éjszaka 2 felnőtt (illetve plusz 1 fő - 16 év alatti gyermek részére) szállás reggelivel és a szálloda fürdőjének használatával. A voucher augusztus 1. és október 31. között előzetes időpontegyeztetéssel beváltható.

Értéke: 40.000. Ft

5 db Futóarcok c. könyvet Értéke: 4990 Ft/db

**3. A Játék időtartama**  
**A Játék 2020. július 15. napján 0 órakor kezdődik és 2020. augusztus 15. napján 0 óráig tart.**

**A sorsolás időpontja: 2020. augusztus 18. 12 óra**

**4.A JÁTÉK MEGHIRDETÉSÉNEK MÓDJA**

**A játékot a Szervező hivatalos weboldalán, a**[www.csupasport.hu](http://www.likebalaton.hu/)**oldalon és a hivatalos Facebook oldalán, a** [www.facebook.com/csupasport.hu](http://www.facebook.com/likebalaton.hu) **oldalon hirdeti meg.**

**4. A Játék menete**

**4.1. Részvétel**

A Játékban való részvétel feltétele, hogy a Játék időtartama alatt a Játékos a csupasport@csupasport.hu email címre megküldött üzenetében igazolja, hogy 2020. július 15-től számítva lefutott 100 kilométert, erről rövid beszámolót, önmagáról fényképet küldjön, valamint hiánytalanul kitöltse a fénykép nyilvánosságra hozatalához szükséges hozzájáruló nyilatkozatot, és ezáltal szerepeljen a Csupasport dicsőségtablóján. **A jelentkezéstől, vagyis az e-mail hiánytalan elküldésétől a dicsőségtablóra való felkerülés 3-4 napot vehet igénybe. A hozzájáruló nyilatkozat letölthető a www.csupasport.hu oldalon.**

A Játék időtartama alatt a Szervező csak egy jelentkezést fogad el.

**4.2. Sorsolás**

**A sorsolásokon azon személyek vesznek részt, akik teljesítették a távot (100 km), és felkerültek a dicsőségtablóra.**

**A sorsolásra a véletlenszerűség elve alapján kerül sor. A Játékos a játékban való részvétellel elfogadja a véletlenszerűség elvének alkalmazását.**

**A nyertes a jelen szabályzatban meghatározott feltételeknek megfelelő Játékosok közül a Játék végén kerül kisorsolásra.**

**További**2**Játékos pótnyertesként kerül kisorsolásra, akik a nyertes(ek) helyébe lépnek játékból**

**4.3. A nyertesek értesítése, a nyeremények átadása**

A sorsolás napjától számított 1 munkanapon belül a nyertesek nevét a Szervező hivatalos weboldalán, a csupasport.hu oldalon, valamint Facebook oldalán közzéteszi, valamint e-mailben veszi fel velük a kapcsolatot.

A kapcsolatfelvételt követően a Szervező egyezteti a nyeremény átvételének részleteit.

A nyeremény visszautasítható, de másra át nem ruházható.

Amennyiben a nyertessel a megkereséstől számított 5. munkanapon belül nem sikerül felvenni a kapcsolatot, a nyertes nem jogosult a nyereményre. A Nyertes az Átvételi elismervény kitöltésével és aláírásával fogadja el a nyereményt. A nyereményhez tartozó SZJA és más járulékfizetési kötelezettséget a Szervező viseli. A nyertes Játékos tudomásul veszi, hogy személyének azonosításához és ellenőrzéséhez a Szervező kötelezheti a személyazonosságának igazolására.

A Játékos tudomásul veszi, hogy a nyeremény átvételét nem tagadhatja meg.

A nyeremény készpénzre nem váltható, másra át nem ruházható.

A Játékos köteles együttműködni a nyeremények átvétele érdekében. Amennyiben ennek nem tesz eleget, és a nyeremény átvétele meghiúsul, a nyeremény a továbbiakban nem vehető át és a Szervezőt semmilyen felelősség nem terheli ezzel kapcsolatban.

A nyeremény átvétele után az azzal kapcsolatban felmerülő esetleges kifogásokért és szavatossági igényekért a Szervező felelősséget nem vállal. A nyeremények felvételére a sorsolás napját követően 30 nap áll rendelkezésre. Ha a Játékos korlátozottan cselekvőképes személynek minősül, úgy a nyereménnyel kapcsolatos érdemi ügyintézésre, a nyeremény átvételére és igénybevételére, valamint a jelen játékszabályzat szerinti adatkezeléshez való hozzájárulásra csak a törvényes képviselőjével együtt jogosult.

Abban az esetben, ha a nyereményt a Nyertes bármely okból kifolyólag átvenni nem tudja, a nyeremény átvételére bárkinek meghatalmazást adhat. A Szervező a nyereményt a meghatalmazottnak csak abban az esetben adja át, ha a meghatalmazott a teljes bizonyító erejű magánokiratba foglalt meghatalmazást a Szervezőnek átadja. A nyertes és a meghatalmazott között felmerülő bármely vita esetén a Szervező felelősségét kizárja. A nyertes tudomásul veszi, hogy abban az esetben, ha meghatalmazott útján veszi át a nyereményt, a nyeremény meghatalmazott részére történő átadását követően, bármely igényét kizárólag a meghatalmazottal szemben érvényesítheti.

**4.4. Kizárás a Játékból**

A nyertes nem jogosult a nyeremény átvételére, ha:

* a Játékra jelentkezése időpontjában nem töltötte be a 18. életévét;
* a sorsolás eredményéről történő értesítésre 5 munkanapon belül nem válaszol;
* bármely okból nem lehet felvenni a nyertessel a kapcsolatot;
* bizonyítható, hogy a Játék menetét/eredményét bármilyen módon szándékosan befolyásolni próbálta;
* a játék lebonyolításhoz és a nyeremény átadásához szükséges adatait nem adja meg vagy a megadott adatkezelési hozzájárulását a sorsolás és/vagy a nyeremény átadását megelőzően visszavonja;
* ha pályázata bárkinek a jogát, jogos érdekét bármilyen módon sérti;
* ha a pályázatra beküldött kép, bármilyen módon megbotránkoztató, jogszabályt sért, reklámot hordoz;
* jelen Szabályzat bármely pontját megsérti

Szervező fenntartja a jogot az eset kivizsgálására és akár a Játékos azonnali kizárására, amennyiben a Játékos a Játék zavartalan lebonyolításával összeférhetetlen magatartást tanúsít. Szervező fenntartja a jogot, hogy abban az esetben, ha játék során felmerül annak gyanúja, hogy a Játékos játék menetét/eredményét bármilyen, a tisztességes versennyel összeegyeztethetetlen módon szándékosan befolyásolni próbálta (például: szavazatokért ellenszolgáltatást kínál, az informatikai rendszert „meghackeli, formok esetében: szavazatgeneráló robotok, algoritmusok stb, a Facebook-on szervezett játékok esetében: likebot, hamis profilok, likefarm, likegyűjtő oldal/csoport stb”) az esetet kivizsgálja és akár a Játékost azonnal kizárja. A Szervező felhívja a Játékosok figyelmét arra, hogy ebben a körben bizonyítási eljárást nem folytat le, fenntartja a jogot arra, hogy a játék menetének befolyásolását a rendelkezésre álló adatok alapján meggyőződése alapján bírálja el.

**5. A Szervező felelőssége**

A Szervező kizárja felelősségét a Játékosok téves, pontatlan vagy hiányos adatszolgáltatásából, a 18. év alatti, illetve cselekvőképességében korlátozott, vagy cselekvőképtelen személy regisztrációjából, valamint a nyertes részére elektronikus úton elküldött értesítésnek neki fel nem róható elvesztéséből, egyéb okból történő sikertelen kézbesítéséből, illetve annak késedelméből eredő, a Játékos vagy bármely harmadik személy által elszenvedett károk tekintetében.

**6. Adatvédelem és adatkezelés**

A Mediaworks kiemelten fontosnak tartja a Játékban részt vevő természetes személyek, mint adatkezeléssel érintettek információs önrendelkezési joga tiszteletben tartását, továbbá személyes adataik védelmét.

A Játékban való részvétellel a Játékban részt vevő természetes személy önkéntes és kifejezett hozzájárulását adja ahhoz, hogy a Szervező az alábbi adatait, az alábbi célra és jogalapon kezelje:

|  |  |  |  |
| --- | --- | --- | --- |
| ***Adat típus:*** | ***Cél:*** | ***Jogalap:*** | ***Időtartam:*** |
| Játékban részt vevő természetes személy neve | * Játékban részt vevő azonosítása, * Játékban való részvétel, * Sorsolás lebonyolítása, * Nyeremény kézbesítése/átadása, * Játékban részt vevő értesítése, * egyéb jogszabályi kötelezettségek teljesítése | az érintett önkéntes hozzájárulása | 6 hónap |
| Játékban részt vevő természetes személy lakcíme | * Játékban részt vevő azonosítása, * Játékban való részvétel, * Nyeremény kézbesítése/átadása, * Játékban részt vevő értesítése, * egyéb jogszabályi kötelezettségek teljesítése | az érintett önkéntes hozzájárulása | 6 hónap |
| Játékban részt vevő természetes személy születési ideje | * Játékban részt vevő azonosítása, * Játékban való részvétel | az érintett önkéntes hozzájárulása | 6 hónap |
| Játékban részt vevő természetes személyről készült fényképfelvétel | * Játékban részt vevő azonosítása, * Játékban való részvétel | az érintett önkéntes hozzájárulása | 6 hónap |
| Játékban részt vevő természetes személy e-mail címe | * Játékban részt vevő azonosítása, * Játékban való részvétel, * Játékban részt vevő értesítése, * egyéb jogszabályi kötelezettségek teljesítése | az érintett önkéntes hozzájárulása | 6 hónap |
| Nyertes játékos adóazonosító jele | * jogszabályi kötelezettségek teljesítése * Nyeremény kézbesítése/átadása | jogi kötelezettség teljesítése, az adózás rendjéről szóló 2003. évi XCII. törvény, a számvitelről szóló 2000. évi C. törvény, a személyi jövedelemadóról szóló 1995. évi CXVII. törvény alapján | 8 év |

A Játékos tudomásul veszi, hogy amennyiben direkt marketing célú hozzájárulást külön megadott a Játékra történő jelentkezés során, hozzájárul ahhoz, hogy a Mediaworks Hungary Zrt. a megadott személyes adatait – hozzájárulása visszavonásáig – közvetlen üzletszerzési célra felhasználja, és ezzel kapcsolatosan őt az általa megadott és kiválasztott elérhetőségeken (így elektronikus levelezés útján vagy telefonon vagy postai úton) megkeresse, illetve részére nyomtatott és/vagy online sajtótermékekkel kapcsolatos gazdasági reklámot küldjön.

A Játékban részt vevő természetes személy tájékoztatást kérhet az őt érintő adatkezelésről, kérelmezheti a rá vonatkozó adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen.

A tájékoztatásra, helyesbítésre, törlésre vonatkozó bejelentéseket és kérelmeket az alábbi elérhetőségeken teheti meg a Játékban részt vevő, mint adatkezeléssel érintett természetes személy:

**Mediaworks Hungary Zrt.,**

1084 Budapest, Üllői út 48.

adatekezeles@mediaworks.hu

Ha a Játékban részt vevő természetes személy, a szervező és lebonyolító – adatkezelési tájékoztatásra, helyesbítésre, törlésre vonatkozó - döntéseivel nem ért egyet, valamint ha jogellenes adatkezelést tapasztal, polgári pert is kezdeményezhet. A per elbírálása a törvényszék hatáskörébe tartozik.

A Játékos a személyes adatok kezelésével kapcsolatos jogai megsértése miatt a Nemzeti Adatvédelmi és Információszabadság Hatósághoz is fordulhat jogorvoslatért.

A Nemzeti Adatvédelmi és Információszabadság Hatóságot a Játékos az alábbi elérhetőségeken érheti el:

• cím: 1125 Budapest, Szilágyi Erzsébet fasor 22/c

• postacím: 1530 Budapest, Pf.: 5.

• telefon: +36 (1) 391-1400

• fax: +36 (1) 391-1410

• e-mail: ugyfelszolgalat@naih.hu

• honlap: naih.hu

**7. Kapcsolat**

A Játékkal kapcsolatban érdeklődni a [csupasport@csupasport.hu](mailto:csupasport@csupasport.hu) e-mail címen lehet.

**8. Vegyes rendelkezések**

A Játékos a nyereményjátékban való részvétellel elismeri, hogy teljes körűen megismerte a játékszabályzatot, valamint az Adatvédelmi tájékoztatót és az abban foglaltakat feltétel nélkül elfogadja. A Szervező Adatvédelmi Tájékoztatója a csupasport.[hu/adatvedelem](https://likebalaton.hu/adatvedelem/) internetes oldalon érhető el.

A Játékos a Játékszabályzat elfogadásával egyidejűleg elismeri, hogy teljes körűen megismerte a jelen Játékszabályzatban rögzített Részvételi Feltételeket és azokat feltétel nélkül elfogadta. Amennyiben a Pályázó a Részvételi Feltételeket – annak bármely rendelkezése tekintetében – nem fogadja el, a Játékból kizárásra kerül. A Játékszabályzatot a Szervező a [www.csupasport.hu](http://www.likebalaton.hu/evernessjatek) oldalon teszi közzé. Szervező a Játék teljes időtartama alatt biztosítja a Játékszabályzat előbbiek szerinti – folyamatos elérhetőségét. Pályázók tudomásul veszik, hogy a Játékban való részvétel önkéntes.

A Pályázó a jelen Játékszabályzat elfogadásával hozzájárul ahhoz, hogy a  a Pályázatként beküldött fotókat és az érvényes pályázathoz szükséges fotó(i)t a Szervező az általa kiadott online és nyomtatott, sajtótermékeiben felhasználja. Ennek megfelelően a Játékos tudomásul veszi, hogy Pályázatáért (fotó) semmilyen díjazás nem illeti meg, azokat önként és ingyenesen a Játékban való részvétel során bocsátotta a Szervező rendelkezésére.

A Játékos szavatolja, hogy az általa beküldött pályázatban szereplő adatok, információk, fotók a Szervező vagy harmadik személy jogát vagy jogos érdekét nem sértik. A Szervező fenntartja magának a jogot, hogy minden további értesítés nélkül törölje azon pályázatokat, amelyek megsértik vagy megszegik bármely fél szellemi alkotáshoz fűződő jogát, szerzői és szomszédos vagy egyéb jogát vagy a jelen Játékszabályban foglalt feltételeket, rendelkezéseket.

A Játékos tudomásul veszi, hogy jelen szabályzat előírásain túl köteles megtartani a Facebook vonatkozó felhasználási feltételeit.  
  
A Játékos és a Szervező kijelentik, hogy a Facebook Platform üzemeltetőjét Facebook Inc.-et (1601 S. California Ave, Palo Alto, CA 94304, USA) valamint a Facebook Ireland Limitedet (Hanover Reach, 5-7 Hanover Quay, Dublin 2, Írország) (a továbbiakban együtt „Facebook”) teljes mértékben felmentik minden a jelen játákszabályzatban meghirdetett Játékkal kapcsolatos kártérítési felelősség alól.  
  
A Szervező kijelenti, hogy jelen Játék – a Facebook Platform használatán túl –nem áll kapcsolatban a Facebook-kal, a promóciót a Facebook nem támogatja, ajánlja vagy szervezi. A Facebook nem vesz részt a Játék szervezésében, ezért a Játékban való részvétellel kapcsolatban teljes körűen és hiánytalanul mentesül a Játékból eredő kötelezettségek alól.

 A Játék során megadott személyes adatokat a Szervező kezeli, azokat a Facebook részére semmilyen körülmények között át nem adja.

**A játékot a Facebook nem szponzorálja, nem támogatja és nem hozható kapcsolatba vele. A Játékos az adatait a Játék Szervezőjének bocsátja rendelkezésére, nem a Facebooknak. A Játékos által megadott információk csak a játékadminisztráció céljára lesznek felhasználva. A Facebook nem vesz részt a Játék szervezésében, ezért a Játékban való részvétellel kapcsolatban teljes körűen és hiánytalanul mentesül a Játékból eredő kötelezettségek alól.**

**A nyereménnyel kapcsolatban felmerülő adókat a Szervező köteles megfizetni.**

**A Játékos a Játékkal, a jelen Szabályzattal, illetve annak értelmezésével kapcsolatos bármely kérdésben a Szervező döntését fogadja el irányadónak.**

**A Játékszabályban nem szabályozott minden egyéb kérdésre a Polgári Törvénykönyvről szóló 2013. évi V. törvény, és az Info tv. vonatkozó §-ai irányadóak.**

**A Játékszabály módosításának jogát a Szervező fenntartja.**

**Kelt: Budapest, 2020. július 6.**